ጠቅላይ ሚንስትር ዶክተር አብይ በቦንብ ፍንዳታ ህይወታቸውን ላጡና ለቆሰሉ የተሰማቸችውን  ጥልቅ ሃዘን ገለጹ
ጠቅላይ ሚንስትር ዶክተር አብይ በዛሬው ዕለት በመስቀል አደባባይ በተካሄደው ደማቅ  ሰላማዊ ሰለፍ በተሰነዘረው የቦንብ ጥቃት ህይወታቸውን  ላጡና ለቆሰሉ  ሰዎች  የተሰማቸውን ጥልቅ  ሃዘን  ገለጹ ።ጠቅላይ ሚንስትር ዶክተር አብይ ከደቂቃዎች በፊት በሠጡት መግለጫ እንደገለጹት በዛሬው ዕለት የተካሄደውን ደማቅ ሰላማዊ ሰልፍ ለማደናቀፍና ለማደፍረስ ከፍተኛ ጥረት  ያደረጉ አከላት  አጠቃላይ  ዓላማቸው  የተጨናገፈ  መሆኑን ተናግረዋል ።ለኢትዮጵያ የክብር፣ ፍቅርና ዓላማ ሲሉ ህይወታቸውን ላጡና ለቆሰሉ ወንድምና እህቶቼ ናቤተሰብ  በሙሉ  መጽናናትን እየተመኘሁ ፣  የዛሬው  መስዋትነት ኢትዮጵያውያን ፍቅር ፣ሰላምና አንድነት የተከፈለና ሁሌም የምናስታወስው ነው ብለዋል ።ኢትዮጵያውያን እችን ቀን ያመጣነው  በመስዋትነት ነው ብዙዎችን አጥተንበታል፣ ከመስዋት ውጪ ያላገኘነውና የማንጠብቀው መሆኑን ድጋሚ የተማርንበት  ነው ብለዋል  ጠቅላይ ሚነስትሩ በመግለጫቸው ።“ አሁንም ቢሆን ፍቅር ያሸንፋል፣ ይቅርታ ያሸንፋል  ፣ መግደል መሸነፍና መዋረድ  ነው ”   ያሉት  ጠቅላይ  ሚኒስትሩ  ዓላማዎቹ እንዲጨነግፉ  አስቦ መሥራት ትንሽነት መሆኑን  ተናግረዋል ።ይህን አንድነት  ለማደፍረስናየኢትዮጵያውያን ፍቅርን ለማጨለም የሚሠሩ ሰዎች ትናንት፣ ዛሬም አልተሳካላቸውም ነገም አይሣካላቸውም ብለዋል ።መንግሥትና ህዝብ ከእንደዚህ አይነት እኩይ ተግባር ለመመለስ ወደአልተገባ  አቅጣጫ  እንዳይሄዱ ጥንቃቄ ማድረግ ይገባል  ብለዋል ጠቅላይ ሚንስትሩ  በመግለጫቸው።የኢትዮጵያ ህዝብ የጀመረውን አንድነት፣ የፍቅርና የመደመር እሳቤ በትናንሽ ሁኔታዎች  ወደ ኋላ  መመለስ እንደሌለበትና ለተሰው  ሰዎች  ነብሳቸውን ለአፀደ  ገነት  እንዲያበቃ ተመኝተው  ሁሌም  የምንዘግራቸውም መሆኑ ተናግረዋል ።በመጨረሻም ጥቃት እንዴት  እንደተፈጸመ ዝርዝር ጥናት በፖሊሶች እየተካሄደ መሆኑንና ጥናቱ ሲጠናቀቅ ለህዝብ  በይፋ የሚገለጽ ይሆናል ብለዋል ጠቅላይ ሚንስትሩ።በአካባቢው የነበሩ ሰዎች ያዩትንና የሰሙትን ለፖሊስ እንዲያሳውቁ አደራ  ከማለታቸውም በላይ  ተባብረን በመሥራት ጥላቻና ክፋትእናሸንፍ የሚል  መልዕክታቸውን አስተላልፈዋል ።        